མཛད་སྒོའི་ཐོག་སྤྱི་ནོར་༧གོང་ས་མཆོག་གིས་བོད་མི་རྣམས་ཇི་ལྟར་རང་དབང་མང་གཙོའི་ལམ་དུ་སྐུལ་འདེད་གནང་བའི་བཀའ་སློབ་ཟབ་མོ་ཁག་དང་།བོད་མི་མང་སྤྱི་འཐུས་ལྷན་ཚོགས་སུ་བསྩལ་བའི་བཀའ་སློབ་གསུང་འཕྲིན་སྔ་རྗེས།བོད་མི་མང་སྤྱི་འཐུས་ལྷན་ཚོགས་དང་།བཀའ་ཤག་གིས་མང་གཙོའི་དུས་དྲན་སྔ་རྗེས་ཀྱི་གསུང་བཤད་ཁག་བཅས་བོད་མི་མང་སྤྱིི་འཐུས་ལྷན་ཚོགས་ཀྱིས་ཕྱོགས་བསྒྲིགས་གནང་བའི་མང་གཙོའི་ལམ་བུ་ཞེས་པའི་དཔེ་དེབ་དང་།བོད་མི་མང་སྤྱི་འཐུས་ལྷན་ཚོགས་ཀྱིས་གོ་སྒྲིག་གནང་བའི་བཙན་བྱོལ་བོད་མིའི་མང་གཙོ་དབུ་བརྙེས་ནས་མི་ལོ་༥༠འཁོར་བའི་དུས་ཚིགས་དང་སྟབས་བསྟུན་སློབ་གྲྭ་ཁག་གི་ནང་བཙན་བྱོལ་བོད་མིའི་མང་གཙོ་དང་འབྲེལ་བའི་སྐོར་འབྲི་རྩོམ་དང་།རི་མོའི་འགྲན་སྡུར་གནང་བ་ཕྱོགས་བསྒྲིགས་ཀྱི་དཔེ་དེབ་གཉིས་བཅས་ཁྲིབས་ཞིབ་པ་ཆེ་བ་ངག་དབང་འཕེལ་རྒྱས་མཆོག་ནས་དབུ་འབྱེད་གནང་ཡོད་པ་རེད།